БОЯН БОЙЧЕВ

СТАРИЯТ МОРЯК

chitanka.info

Тържестевно ален се спуска

Залезът на мечтите,

В залива спокойно е всичко,

Плискат се тихо вълните.

Няма щорм, няма бури,

Даже няма и вятър,

Корабът обрасва с водорасли,

Прибрани са платната.

И дори булевардът крайбрежен

Лениво на слънцето се припича,

Далеч е хоризонтът безбрежен

И времето като пясък изтича.

А старият моряк се прибира,

Неуверено върви по земята,

Купува си замразена риба

И се скрива от суетата.

Морякът се вглежда в залеза,

Морето е само картина,

Песъчинки от грижи и радости,

А в очите сол и барутен дим.

И се чудиш, не ти ли се струва?

Всичко е красиво и спокойно.

Само старият моряк сънува

Кораба, порещ прибоя.

есента на 2005 г.

ЗАСЛУГИ

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.

Table of Contents

Заглавна страница

Основен текст

Заслуги